1. **Prezentácia**

**Členovia**: Hanka Kolníková (ŠK OLYMP Slovakia), Peter Vašíček (ŠKN Trenčín), Jarmila Hrdlíková (ŠKN Nové Zámky), Martin Legutky ml. (TJ Vysoké Tatry), František Podhorský (ŠKN Žilina), Pavol Pitoňák (Curlingový klub Čierna voda), Ladislav Jurko (ST Košice), Dušan Hrdlík (ŠKN Sokol),

**Zástupcovia športov**: Ivana Krištofičová (Atletika), Andrej Dzelinsky (Stolný tenis), (Bedminton), Miroslav Bílik (Plážový volejbal), Daniela Birková (Curling), Július Maťovčík (Horská cyklistika), Milena Krajčírová (Cestná cyklistika), Jana Jánošíková (Tenis), David Pristač (Lyžovanie), Peter Birka (Futbal a futsal), František Podhorský (bowling)

**Zástupcovia medzinárodných organizácií**: Miloš Štefek (ICSD), Rastislav Hrdlík (EDSO), Peter Frajka (ICCD), Dušan Dědeček (WDGF)

**Hostia**: Mgr. Oliver Krist, Ing. Lukáš Dědeček

1. **Otvorenie**

Na úvod privítal prezident Miloš Štefek prítomných členov a hostí a predstavil v krátkosti program Valného zhromaždenia.

1. **Návrh a schválenie pracovného predsedníctva, zapisovateľa a overovateľa**

Pán Štefek oboznámil prítomných, že hlasovanie bude verejné a bude prebiehať v posunkovom jazyku. Predstavil jednotlivých navrhovaných členov.

predseda – Miloš Štefek

členovia – Dušan Dědeček, Rastislav Hrdlík

zapisovateľ – Hanka Kolníková

overovateľ – Peter Birka

**Hlasovanie – pracovné predsedníctvo:**

Za: všetci Proti: 0 Zdržali sa: 0

**Hlasovanie – zapisovateľ:**

Za všetci Proti: 0 Zdržali sa: 0

**Hlasovanie – overovateľ:**

Za: všetci Proti: 0 Zdržali sa: 0

1. **Návrh a schválenie mandátovej komisie**

* *p. Štefek navrhol p. Frajku a p. Krištofičovú do zlúčenej mandátovej a volebnej komisie.*

**Hlasovanie – návrh členov do mandátovej komisie:**

Za: všetci Proti: 0 Zdržali sa: 0

1. **Návrh a schválenie návrhovej a volebnej komisie**

* *p. Dědeček navrhol zlúčiť volebnú a návrhovú komisiu,*
* *p. Štefek navrhol do tejto komisie p. Vašíčka, p. Bilíka a p. Podhorského.*

**Hlasovanie – navrhnutí členovia do návrhovej komisie:**

Za: všetci Proti: 0 Zdržali sa: 0

**Vyjadrenie mandátovej komisie**

* p. Frajka konštatoval, že prítomných je 22 hlasujúcich členov, čo je nadpolovičná väčšina podľa platného rokovacieho a volebného programu a Valné zhromaždenie je uznášania schopné.

1. **Návrh a schválenie programu**

**Hlasovanie – schválenie programu:**

Za: 22 Proti: 0 Zdržali sa: 0

1. **Výročná správa a účtovná uzávierka DVS za rok 2015.**

- p. Dědeček predstavil výročnú správu účastníkom (viď príloha). Výročná správa sa ukladá do registra výročných správ. Prítomných informoval, že je potrebné každý rok uložiť ju do tohto registra,

- p. Dědeček oboznámil prítomných s prebehnutým auditom, ktorý realizovala firma ProVera, s.r.o. a predložil prítomným auditorskú správu (súčasť materiálov na rokovanie),

- p. Štefek sa opýtal prítomných, či majú pripomienky k výročnej správe a účtovnej uzávierke a navrhol hlasovanie,

Pripomienky a otázky neboli.

Hlasovanie:

Za: 22 Proti: 0 Zdržali sa: 0

1. **Odvolanie kontrolnej komisie**

* p. Dědeček - podľa požiadaviek Zákona o športe je potrebná zmena štruktúry kontrolných orgánov. Z tohto dôvodu je potrebné odvolať staré štruktúry.

Za: 22 Proti: 0 Zdržali sa: 0

1. **Návrh, zmena a doplnenie stanov**

- právny zástupca DVS p. Krist prítomných stručne informoval, že Zákon o športe stanovil pre združenie viaceré povinnosti. Z toho dôvodu je ich potrebné komplexne prepracovať. Pôvodné stanovy nie je možné zmeniť iba prostredníctvom doplnkov. Zákon vyžaduje zapracovať viaceré ustanovenia. Napríklad, že každé združenie musí vypracovať výročnú správu, ktorú overí auditor. Tiež je potrebné zmeniť štruktúru orgánov. DVS musí mať kontrolóra, ktorého určí valné zhromaždenie. Kontrolór je nezávislý orgán, ktorý vykonáva kontrolu podľa vlastného uváženia, alebo na podnet členov združenia. Tak isto je potrebné zvoliť disciplinárnu komisiu, ktorá bude dohliadať na to, aby všetci členovia konali v súlade so stanovami. Základný rámec disciplinárneho orgánu je zakotvený v stanovách. Taktiež je nutné zmeniť štruktúru hlasovania. Zákon určuje kritériá hlasovania. Čím je väčšia členská základňa daného klubu, tým je väčší počet delegátov, ktorí môžu hlasovať. Tak isto sa muselo do stanov zapracovať, že tie kluby, ktoré majú úspešných športovcov, majú viac hlasov, resp. majú viac delegátov, ktorí môžu hlasovať. Klub, ktorý sa zaslúži o úspešného reprezentanta má väčší podiel na hlasovaní.

- p. Krajčírová požiadala právneho zástupcu uviesť konkrétny príklad,

- p. Dědeček uviedol príklad: ŠKN Trenčín je členom, má teda jeden hlas. Klub, ktorý má viac ako 50 aktívnych športovcov, má ďalšie tri hlasy. Ak má tento klub úspešného športovca, má ďalší hlas, ak bol niekto zo športovcov tohoto klubu na deaflympiáde, má tento klub ďalší hlas. Podľa p. Dědečka je nevyhnutné, že 30 dní pred valným zhromaždením musia byť členovia riadne registrovaní,

- p. Krist povedal, že MŠVVaŠ SR vytvoril verejný portál, kde je nevyhnutnosťou každý klub evidovať. Taktiež je nevyhnutné, aby mal klub svoju zdrojovú evidenciu. Iba ten klub, ktorý spĺňa tieto evidenčné povinnosti, sa môže podieľať na aktivitách DVS. Je povinný akúkoľvek zmenu nahlásiť DVS a zaevidovať zmeny. Členská základňa sa bude posudzovať podľa toho, ako má členov zapísaných v zdrojovej evidencii a v portáli MŠVVaŠ SR. Toto je aj úlohou kontrolóra, aby kontroloval, koľko členov je evidovaných a koľko členov sa zúčastnilo na hlasovaní. Každá zápisnica bude zverejnená. Každý člen si teda musí plniť svoje povinnosti a každú zmenu nahlásiť. Bez toho člen nemôže riadne fungovať, zúčastňovať na VZ a dokonca môže byť podľa stanov vylúčený. Z tohto dôvodu sa v ustanovení 11 hovorí, že 30 dní pred VZ sa uzatvára počet členskej základne. Klubu, ktorý je zaevidovaný, sa podľa tohto počtu vypočíta počet hlasov pre klub na jedného delegáta. Motívom jednotlivých klubov je mať väčšie členské základne. Na záver stanov v kapitole 5 sú ustanovené dátumy, do ktorých by mali športové kluby splniť povinnosti, ktoré vyplývajú zo zákona o Športe. Myslím si, že by sa klubom mal dať väčší termín na splnenie týchto povinností. Výkonný výbor vypracuje jednotlivým členom ich povinnosti, ktoré majú splniť. Taktiež im pošle tabuľky, ktoré treba vyplniť. Všetky úlohy vyplývajú zo zákona o športe. V kapitole 5, si prosím opravte termíny nasledovne: v bode 8 do 30.8.2016, body 10, 11,12 do 31.10. 2016. Ďalšie skutočnosti vyplývajúce zo stanov: v súčasnosti členská základňa bude pozostávať z riadnych členov ako doteraz – kluby a taktiež zo všetkých členov klubov (športovcov, trénerov, funkcionárov). DVS bude evidovať a zapisovať na športový portál informácie podľa toho, čo mu pošlú samotné kluby. Následne si to môže klub skontrolovať. Na portál bude mať prístup každý občan Slovenskej republiky. Každý športovec tam bude mať napísané svoje výsledky. V prípade nezrovnalostí môže MŠVVaŠ SR pozastaviť dotáciu až na 5 rokov. Zákon taktiež vyžaduje, od všetkých NŠZ a NŠO, ktoré majú povinnosť vypracovať auditorskú správu, musia od všetkých členov vyberať aj členský príspevok. Uvažovali sme sa, že z dôvodu toho, aby sme členov veľmi finančne nezaťažili, bude zrejme tento poplatok minimálny, symbolický. Toto bude riešiť Výkonný výbor. Každá fyzická osoba musí platiť členský príspevok. Budeme hľadať taký mechanizmus v medziach zákona, aby sa to čo najmenej dotklo jednotlivých členov. Nechceme odradiť športovcov od športovej činnosti, je však potrebné dodržiavať zákon. Informácie o výške členského príspevku budú taktiež zverejnené na portáli. Člen, ktorý nebude mať zaplatený členský príspevok, nebude môcť hlasovať na VZ.

- p. Hrdlík navrhol hlasovanie o nových stanovách

Za: 22 Proti: 0 Zdržali sa: 0

1. **Voľba kontrolóra DVS**

* p. Dědeček prítomných informoval, že nájsť kontrolóra, ktorý spĺňa podmienky stanovené zákonom nie je jednoduché. Vzhľadom k požadovaným kritériám a vzdelaniu nás napadlo, že uvedené podmienky kontrolóra spĺňa môj syn Lukáš Dědeček, ktorý ma ekonomické vzdelanie v oblasti financií a taktiež prax v oblasti športu. Ak zvolíme kontrolóra, ten musí robiť špeciálne kontrolórske skúšky na MŠVVaŠ. Kontrolór sa volí na 5 rokov, môže však odstúpiť samostatne, alebo ho môže odvolať Valné zhromaždenie,
* p. Krist povedal, že funkčné obdobie kontrolóra je zákonom stanovené o rok dlhšie ako volebné obdobie členov VV. Kontroluje samostatne, ale zároveň je ustanovený pre všetkých členov združenia. Vypracováva záverečnú správu, kde uvádza, čo bolo predmetom jeho kontroly, čo kontroloval, čo zistil. Má teda zodpovednosť aj voči MŠVVaŠ, taktiež môže byť sankcionovaný.
* Vzhľadom k tomuto jedinému návrhu p. Hrdlík navrhol hlasovanie za kontrolóra p. Lukáša Dědečka

Za: 21 Proti:0 Zdržali sa:1

1. **Schvaľovanie výšky náhrady za stratu času a odmena kontrolóra DVS**

- p. Krist uviedol: podľa Zákona o športe je ustanovené, že náhradu za stratu času a odmenu kontrolóra určuje VZ DVS. Je možné stanoviť hodinovú náhradu pre kontrolóra. Dohodli sme sa na VV, že sa podá VZ návrh za náhradu straty času vo výške 3€/hod a odmenu kontrolóra 10€/hod. Aj tieto informácie budú dostupné na verejnom portáli,

- p. Jurko navrhol zvýšiť náhradu za stratu času pre kontrolóra vo výške 5€/hod.,

- p. Birka povedal, že je dôležité, aby povedal DVS, či na zvýšenie náhrady za stratu času má prosriedky, či je to únosné po finančnej stránke, alebo nie. Vyjadril názor, že osobne proti zvýšeniu nemá nič a súhlasí s tým,

- p. Dědeček povedal, že v súčasnosti je únosné pre DVS aby mesačne dalo kontrolórovi približne 200€ mesačnú odmenu. Nemôžme však kontrolórov brániť prácu vykonávať naviac,

- p. Hrdlík navrhol hlasovanie za stratu času kontrolóra podľa návrhu p. Jurka - 5€/hod, odmena kontrolóra 10€/hod.

Hlasovanie

Za: 22 Proti: 0 Zdržali sa: 0

1. **Voľba členov disciplinárnej komisie**

- p. Dědeček povedal, že disciplinárna komisia rozhoduje o tom, čo robiť, ak sa športovec dopustí nejakého priestupku podľa disciplinárneho poriadku,

- p. Krist doplnil, že disciplinárny poriadok platí podľa zákona o Športe pre každého člena DVS,

- p. Štefek navrhol za predsedu komisie p. Legutkého Martina ml.

Hlasovanie

Za: 21 Proti: 0 Zdržali sa: 1

* p. Štefek navrhol za ďalších členov p. Bílika a p. Foltýnovú

Hlasovanie

Za: 22 Proti:0 Zdržali sa: 0

1. **Rôzne**

* p. Vašíček sa opýtal, že ak si bude musieť každý klub meniť stanovy, či bude možné preplatiť od DVS poplatok za zmenu stanov,
* p. Dědeček povedal, že DVS to nemá naplánované, ale bude sa touto otázkou zaoberať,
* p. Krist povedal, že sa ešte nestanovilo, akým spôsobom sa bude postupovať smerom ku klubom, z toho dôvodu sme predĺžili termíny jednotlivých úloh. Budeme s klubmi spolupracovať tak, aby bolo všetko v súlade so Zákonom o športe,
* p. Hrdlík poďakoval pánovi Kristovi.
* p. Hrdlík navrhol, aby DVS platil každému športovcovi poplatky za audiogramy, alebo aby sme v tejto veci požiadali Ministerstvo zdravotníctva o výnimku,
* p. Dědeček povedal, že DVS nemôže z ekonomických dôvodov platiť každému členovi audiogram. Ak stojí jeden audiogram 15€, tak pri cca 250 člennej základni by sme mali uhradiť 3 750€. Budeme preto žiadať audiogramy hlavne od tých športovcov, ktorí budú reprezentovať Slovensko,
* p. Krist povedal, že v tejto časti sa práve zmenili stanovy. Vypustila sa odtiaľ povinnosť žiadať audiogram pre každého športovca. Vyžaduje sa iba pre športovca – reprezentanta SR na vrcholových podujatiach, keď je povinnosťou športovca predložiť audiogram,
* p. Frajka potvrdil skúsenosť, že nový športovec, ktorý sa zúčastní na vrcholovom podujatí musí mať audiogram,
* p. Legutký požiadal o aktualizáciu mailovej adresy v DVS, keďže nedostal na správny e-mail pozvánku, ale ju dostal na sestrin e-mail,
* p. Legutký by chcel, aby na Deaf Rysy mali prednosť členovia a nie turisti,
* p. Krajčírová sa vyjadrila, že členovia mali dlhú dobu k dispozícii informáciu o podmienkach účasti na FB a tí ktorí nereagovali v termíne, nemôžu mať prednosť,
* p. Dědeček sa vyjadril, že ak by sa niekto z členov chcel prihlásiť, nech kontaktuje sekretariát DVS,
* p. Jurko by do budúcna chcel zmeniť termín konania o týždeň,
* p. Vašíček požiadal ešte raz o vysvetlenie zastúpenia klubov pri hlasovaní podľa nových stanov,
* p. Dědeček doplnil, že podľa zákon sa zohľadňuje v hlasovaní aj členská základňa a vysvetlil ešte raz podmienky,
* p. Birka sa pýtal, či hlasy platia pre 1 osobu, lebo napríklad keď má členská organizácia 5 hlasov, tak môže prísť na VZ 5 osôb.

1. **Záver, ukončenie rokovanie**

* p. Hrdlík poprosil o predloženie správy Mandátovej komisie
* p. Frajka prečítal správu (viď príloha)
* p. Vašíček prečítal správu Návrhovej a Volebnej komisie (viď príloha)
* p. Štefek poďakoval prítomným za účasť a poprial veľa úspechov v ďalšej športovej činnosti.

*Zapísala Hanka Kolníková, v Bratislave .........................*

*zapisovateľ – Hanka Kolníková ........................................................................*

*overovateľ – Peter Birka ........................................................................*

*generálny sekretár – Dušan Dědeček .......................................................................*